Държавен вестник, бр. 72, 2018 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  72
§ 75. Параграф 77 от преходните и за-
ключителните разпоредби към Правилата 
за изменение и допълнение на Правилата за 
търговия с електрическа енергия (ДВ, бр. 100 
от 2017 г.) се изменя така:
„§ 77. Инструкцията по чл. 88, ал. 3, раз-
работена от независимия преносен оператор 
и операторите на електроразпределителните 
мрежи, се публикува на интернет страницата 
на независимия преносен оператор не по-късно 
от 30 октомври 2018 г.“
Преходни и заключителни разпоредби
§ 76. Тези правила влизат в сила от деня 
на обнародването им в „Държавен вестник“, 
с изключение на § 41, който влиза в сила от 
1.10.2018 г.
§ 77. (1) За производител на електрическа 
енергия от възобновяеми източници с обща 
инсталирана мощност 4 MW и над 4 МW до 
влизане в сила на договора му за компенсиране 
с премии, но не по-късно от 1 януари 2019 г., 
се прилагат разпоредбите за производители 
на електрическа енергия от възобновяеми 
източници, които произвеждат електрическа 
енергия от енергиен обект с обща инсталирана 
мощност под 4 MW.
(2) Производител по ал. 1, член на специал-
на балансираща група, е длъжен към датата на 
влизане в сила на договора за компенсиране 
с премии, но не по-късно от 1 януари 2019 г., 
да прехвърли отговорността си за балансиране 
на координатор на стандартна балансираща 
група или на координатор на комбинирана 
балансираща група. При неизпълнение на 
задължението се прилагат съответно чл. 62, 
ал. 3 и ал. 4 от тези правила.
(3) В случаите по ал. 2 се прилагат разпо-
редбите на чл. 103, ал. 3, 4, ал. 5, т. 1, 2 и 5 
и ал. 6 от тези правила. Спорни задължения 
по прекратения договор за участие в специ-
алната балансираща група се уреждат между 
координатора на тази балансираща група и 
производителя в едномесечен срок от смяната 
на координатора или по общия ред.
§ 78. До влизане в сила на договорите с 
ФСЕС за компенсиране с премия, но не по-
късно от 1 януари 2019 г., чл. 73а, ал. 2 се 
прилага и по отношение на производителите 
на електрическа енергия от възобновяеми 
източници с обща инсталирана мощност  
4 MW и над 4 МW.
§ 79. До влизане в сила на договорите с 
ФСЕС за компенсиране с премия на про-
изводителите на електрическа енергия от 
възобновяеми източници, но не по-късно от  
1 януари 2019 г., информацията по чл. 89, 
ал. 11 се изпраща и до обществения достав-
чик/крайните снабдители.
§ 80. В 60-дневен срок от влизане в сила 
на тези правила мрежовите оператори разра-
ботват и публикуват инструкция и ценоразпис 
по чл. 89а, ал. 1.
§ 81. Крайните клиенти, които към датата 
на влизане в сила на тези правила се снаб-
дяват от доставчик от последна инстанция, 
без да са подписали договор, или за които е 
регист­рирана смяна на доставчик/координатор 
с доставчик от последна инстанция, следва да 
сключат договор за доставка на електрическа 
енергия от доставчик от последна инстанция 
по чл. 15, ал. 5 в срок от 10 дни от получа-
ването на писмена покана.
§ 82. (1) До влизането в сила на договора 
за компенсиране с премия с ФСЕС, но не 
по-късно от 1 януари 2019 г., общественият 
доставчик изкупува количествата електриче-
ска енергия, надхвърлящи размера на нетното 
специфично производство на електрическа 
енергия, произведена от възобновяеми източ-
ници с обекти с обща инсталирана мощност 
4 MW и над 4 MW, присъединени към елек-
тропреносната мрежа, по цена за излишък на 
балансиращия пазар.
(2) До влизането в сила на договора за 
компенсиране с премия с ФСЕС, но не по-
късно от 1 януари 2019 г., крайните снабдители 
изкупуват количествата електрическа енергия, 
надхвърлящи размера на нетното специфич-
но производство на електрическа енергия, 
произведена от възобновяеми източници с 
обекти с обща инсталирана мощност 4 MW 
и над 4 MW, присъединени към съответната 
електроразпределителна мрежа, по цена за 
излишък на балансиращия пазар.
(3) Крайните снабдители продават на об-
ществения доставчик количествата електри-
ческа енергия по ал. 2 по цената, по която 
са я закупили.
(4) Количествата електрическа енергия 
над тези по ал. 1 и 2 производителите могат 
да ползват за снабдяване на свои клонове, 
предприятия и обекти или да продават по 
свободно договорени цени по реда на глава 
девета, раздел VII от Закона за енергетиката 
и/или на балансиращия пазар.
Председател: 
Иван Иванов
8039
Поправка. В Наредбата за изменение и допълнение на Наредба № 4 от 2006 г. за обучение и ква-
лификация на адвокатите (ДВ, бр. 69 от 2018 г.) се прави следната поправка: В § 7 числото „96“ да 
се чете „9б“.
8076